Di Schtadt ligt am Ufer vom Gämfersee im Welschland. Lausanne isch di viertgröschti Stadt vo de Schwiiz, numme Züri, Gämf und Basel hei meh Iiwohner. Lausanne isch e wichtigi Wirtschafts-, Kultur- und Bildungsschtadt und für d Weschtschwiiz de wichtischt Verchersknotepunkt. Wältwit bekannt isch Lausanne, will s International Olympisch Komitee (IOC) sin Sitz derte het.